टीकाकरण से शारीरिक नुकसान की अफवाह, खाली रहे स्कूल
स्कूलोंमें बच्चों के टीकाकरण से उन्हें नपुंसक बनाने की अफवाह ने शिक्षाधिकारियों की शनिवार को खासी दौड़ कराई। दरअसल पिछले दो दिन से मेवात क्षेत्र में यह अफवाह तेजी से फैली कि एक तबके के बच्चों को स्कूल में टीका लगाकर नपुंसक किया जा रहा है। अफवाह इस कदर फैली कि अभिभावकों ने बच्चों को स्कूल भेजना बंद कर दिया। मामला जिला मुख्यालय पर अधिकारियों तक पहुंचा तो अधिकारियों के भी होश उड़ गए। शनिवार को डीईओ प्रारंभिक रोहिताश मित्तल और सर्व शिक्षा अभियान के एडीपीसी मनोज शर्मा ने 5 स्कूलों का निरीक्षण किया और हालातों की जानकारी ली। निरीक्षण के लिए किशनगढ़बास के पहाड़ा प्राइमरी स्कूल में गए अधिकारियों ने देखा कि स्कूल में जहां 70 बच्चों का नामांकन है, वहां महज 5-10 बच्चे हैं।
अध्यापकों से इसका कारण पूछा तो सामने आया कि बच्चों के टीकाकरण की अफवाह फैली हुई है अभिभावकों को कई बार समझाइश की गई कि सरकारी की ओर से ऐसा कोई कार्यक्रम नहीं चलाया जा रहा है, लेकिन वे मानने को तैयार नहीं हैं। इसके बाद डीईओ की टीम ने क्षेत्र की 4 अन्य स्कूलों खोआका बास, जोहड़ा, बेड़ाका बास, खानपुर का भी निरीक्षण किया। सभी जगह हालात लगभग एक जैसे मिले। एडीपीसी मनोज शर्मा डीईओ ने मौके पर ही ग्रामीणों को समझाइश की और स्पष्ट किया कि ऐसा कोई कार्यक्रम नहीं चलाया जा रहा है। इसलिए अभिभावक बच्चों को स्कूल भेजें और उनकी पढ़ाई का नुकसान नहीं होने दें। ग्रामीणों ने कई स्कूलों का जिक्र करते हुए ऐसे टीकाकरण की बात कही। शेष| पेज 16
जिसकाडीईओ ने मौके पर ही संबंधित ब्लॉक की स्कूलों में बात करके ग्रामीणों की शंका का समाधान किया।
-------
^स्कूलोंमें शिक्षा विभाग द्वारा किसी भी प्रकार का टीकाकरण कार्यक्रम नहीं चलाया जा रहा है। यदि स्कूल में कहीं भी ऐसी सूचना अभिभावकों को मिलती है तो तुरंत डीईओ कार्यालय में संपर्क करें। शनिवार को निरीक्षण के दौरान बच्चों की संख्या कम मिली। ग्रामीणों को समझाइश की गई है, वे अपने बच्चों को सोमवार से नियमित स्कूल भेजेंगे। रोहिताशमित्तल, डीईओ एलीमेंट्री
^यहसिर्फ अफवाह है, हमें भी कई लोगों ने सूचना दी थी तो हमने मौके पर जाकर पूरी जानकारी ली। वहां कुछ नहीं मिला। लोग अफवाहों पर ध्यान नहीं दें, इसका नुकसान समाज के बच्चों को ही होगा। परीक्षाएं नजदीक हैं। ऐसे में बच्चों को अभिभावक स्कूल भेजें। यदि कोई शिकायत है तो अधिकारियों से तुरंत संपर्क करें। नूरमोहम्मद, समाजसेवी सचिव एमिड संस्थान
^नपुसंकताका टीका अभी तक बना ही नहीं है। स्कूलों में टीकाकरण से नपुसंकता की सिर्फ अफवाह है। स्कूलों में टीकाकरण से वंचित बच्चों को 5 साल पर डीपीटी और 10 16 साल पर टिटनेस का टीका लगाया जाता है। यह टीका जिले में पिछले साल अगस्त में लग चुका है। स्कूलों में अभी कोई टीकाकरण कार्य नहीं किया जा रहा है। डॉ.ओमप्रकाश मीणा, आरसीएचओ अलवर
bho_Deva hin_Deva hin_Deva hin_Deva unk hin_Deva hin_Deva hin_Deva